SIR আতঙ্কে ভিড় বাড়ছে মতুয়া ঠাকুরবাড়িতে

দেবাশীষ মন্ডল, বনগাঁ, উত্তর ২৪ পরগনা: এসআইআর (SIR) আতঙ্কে ভিড় বাড়ছে মতুয়া (Matua) ঠাকুরবাড়িতে (Thakur Bari) । টাকার বিনিময়ে দেওয়া হচ্ছে ধর্মীয় কার্ড (Religious card) । উত্তর ২৪ পরগনা (North 24 Pargana) জেলার গাইঘাটা থানার ঠাকুরনগর ঠাকুরবাড়িতে মতুয়া কার্ড আর ধর্মীয় শরণার্থী কার্ড দেওয়ার জন্য ক্যাম্প চলছে। এস আই আর ঘোষণার পর থেকেই ভিড় বাড়ছে।

দুটি কার্ডের জন্য ১০০ করে মোট ২০০ টাকা লাগছে। প্রায় ৪০ জন কর্মী কম্পিউটারে ঠাকুর বাড়ির নাটমন্দিরে দিনরাত এক করে কাজ করে চলেছেন। যদিও তাদের দাবি ১০০ টাকা কোনও চার্জ নয় যারা আসছেন ঠাকুরবাড়ির উন্নয়নে ডোনেশন করছেন।

জেলার বাইরে রাজ্যের বিভিন্ন প্রান্ত থেকে লোক আসছে ঠাকুরনগর ঠাকুরবাড়িতে, তবে সীমান্ত লাগোয়া ব্লক গুলি থেকে বেশি লোক আসছে,হাবড়া,বনগাঁ, অশোকনগর, চাঁদপাড়া থেকে ভিড় বাড়ছে। যারা আসছেন তাদের দাবি এসআইআর আতঙ্কই যত বেশি সম্ভব ডকুমেন্ট জোগাড় করছেন তারা।এই ধর্মীয় কার্ড দিনের দিন দিয়ে দেওয়া হচ্ছে। এই সার্টিফিকেট নিয়ে এভিডিফিট করার পর সিএএ জন্য আবেদন করা যাবে এমনটাই দাবি ক্যাম্পের বসা রাজা হালদারের। যিনি বনগাঁ মতুয়া মহাসংঘের সাধারণ সম্পাদক।

অনেকে আবার CAA তে আবেদন করছেন। যারা মূলত সিএএ বা ধর্মীয় কার্ড এবং মতুয়া কার্ডের জন্য আবেদন করছেন তারা বেশিরভাগ বাংলাদেশ থেকে এসেছেন। ২০০০ সালের কাছাকাছি সময়ে অনেকের ২০০২সালে ভোটার লিস্টের নাম নেই, আবার অনেকের রয়েছে তবুও তারা আবেদন করতে এসেছেন ঠাকুরবাড়িতে।

আরও পড়ুন- বাড়ছে নদীর জলস্তর, উত্তরবঙ্গজুড়ে তুমুল বৃষ্টি, জারি সতর্কতা

উল্লেখ্য, সিএএ-এর অধীনে হিন্দুত্বের শংসাপত্র, যা মতুয়া কার্ড নামে পরিচিতি। সেই কার্ড নেওয়ার জন্য মতুয়া ঠাকুরবাড়িতে ভিড় বাড়ছে। কারণ বিহারে এসআইআর (State Identification Register) প্রক্রিয়া শুরু হওয়ার পর থেকে মতুয়া সম্প্রদায়ের মধ্যে নাগরিকত্ব হারানোর ভয় তৈরি হয়েছে। এই আতঙ্কের মধ্যেই ঠাকুরনগরে ভিড় করছেন অনেকে। ভোটার তালিকার অধিকার না নাগরিকত্ব নিশ্চিত করার জন্য।

দেখুন আরও খবর-